Jeanne | MamiNet
← ‘n Gebed : Collin Uys [20 Januarie 1926 – 19 Februarie 2013]
Ons liedjie is bietjie soos die een van die Masbiekertjies: tien Masbiekertjies sit op ‘n wal… of so iets. Van ek kan onthou, sing onse ma. Of sy hartseer was, vrolik, woedend of opgeruimd, sy het gesing. Met ons vier dogters wat haar voorbeeld volg, het ons dikwels ons arme pa Fritz tot op die rand van ‘n senu-ineenstorting gedryf. Of ons dalk wÃ©l iets bygedra het tot sy uiteindelike, smartlike einde… wel, diÃ© gedagte het pas eers by my opgekom. En sommer net so vinnig ‘n welverdiende dood gesterf.
Ek onthou dat ons “rondteliedjies” gesing het. Gewoonlik was daar tien, toe nege, toe agt, tot daar net een ou arme whatever oor was. Om terug te keer na die oorspronklike gedagte van hierdie blok: eers was daar een (Oususter Rentia), toe twee (Oususter Rentia en Stella), toe drie (Oususter Rentia, Stella en Dantjie), toe vier (Oususter Rentia, Stella, Dantjie en ekke), toe amper vyf. Toe maak die fabriek toe. En toe sterf ons pa.
Toe kom ‘n nuwe pa op die toneel. Act 2, Scene 1. Toe was daar vyf (Hansi), ses (Anton) en sewe (Ansie). Wel, vir ‘n rukkie, ten minste, en toe is daar weer ses (sans Ansie).
En toe sterf ons pa (weer) en kom daar (weer) ‘n nuwe pa op die toneel. Act 3, Scene 1, en toe is daar weer sewe Jeanne).
Vir baie jare het ek haar nie eintlik geken nie, maar met onse gesamentlike pa se skielike siekte en sterfte, het ons harte net na mekaar uitgereik. Ek sal sekerlik nooit die dag vergeet wat oupa ontslaan en huis toe gestuur is. Toe die ambulans stilhou, het die honde – volgens Jeanne, wat net die vorige dag weer afgevlieg het – soos groot, ongemanierde kinders in die ambulans gespring om oupa terug te verwelkom. Toe ek niksvermoedend die huis instap, het Jeanne net in trane uitgebars en in my arms ingestap.
“It’s the dogs that did it,” het sy gehuil. Hul absoluut onverbloemde blydskap om hul oubaas te sien was net met ‘n kortkoppie deur haar blydskap om haar pa tuis te sien eklips. Terwyl ek oor haar yl hare gestreel het, het ek gedink aan ‘n liedjie wat my ma so graag gesing (en na geluister) het: I dreamed of Jeanie with the light brown hair. My hart het verteder teenoor haar, wat nooit haar drie broers/susters kon leer ken nie, omdat hulle babatyd gesterf het. Sy het so, op die ryp ouderdom van 61, my vyfde suster geword.
Nou, Paasnaweek, op Kruisrivier, was daar 20 familielede om die Moeder te verras met haar 80ste verjaardag. Saterdag het Stella aangekondig dat sy gaan stort. Dis koud, en ma Ans se storthokkie is klein, maar ons susters is gewoond saam stort. Of saam bad. Of saam slaap, soos ‘n koeksister. Toe sus Dantjie aankondig sy gaan saam stort, was dit nog redelik ok. -erig. “Ek stort saam,” verklaar Jeanne, asof sy al die jare saam met ons sulke dinge gedoen het. Maar toe moet ek mos ook saam, en oudste suster ook. So is die 5 van ons saam in die badkamer met sy kleine stort. Die groot spieÃ«l het genadiglik toegewasem, want – buiten vir Jeanne se parmantige lyfie – ons lywe sou beter vaar op ‘n Rubens esel as op die Playboy se pinup page.
Maar wat ‘n fees was dit. VroeÃ«r die oggend was daar 7 van ons in een enkelbed: van die Moeder tot Nicola. Toe ons Jeanne Sondag in die nattigheid terugry George toe om haar vlug te haal, was dit nie net die wolke wat gereÃ«n het nie. My hart het ‘n duisend druppels saam met diÃ© sus van my gestuur. En soms wonder ek hoe dit sou gewees het as haar pa my grootgemaak het…
2006-2010 Select Month February 2018 (1) January 2018 (1) May 2017 (1) October 2016 (1) July 2014 (1) June 2013 (2) April 2013 (2) February 2013 (5) January 2013 (1) October 2012 (1) September 2012 (3) August 2012 (4) July 2012 (9) June 2012 (9) May 2012 (5) April 2012 (2) February 2012 (3) January 2012 (5) December 2011 (3) November 2011 (4) October 2011 (6) September 2011 (3) August 2011 (3) July 2011 (6) June 2011 (8) May 2011 (4) April 2011 (10) March 2011 (9) February 2011 (7) January 2011 (9) December 2010 (2) November 2010 (3) October 2010 (14) September 2010 (16) August 2010 (14) July 2010 (13) June 2010 (11) May 2010 (10) April 2010 (16) March 2010 (16) February 2010 (12) January 2010 (16) December 2009 (11) November 2009 (12) October 2009 (25) September 2009 (23) August 2009 (16) July 2009 (14) June 2009 (7) May 2009 (7) April 2009 (8) March 2009 (2) February 2009 (6) January 2009 (8) December 2008 (6) November 2008 (10) October 2008 (17) September 2008 (18) August 2008 (6) July 2008 (7) June 2008 (12) May 2008 (10) April 2008 (8) March 2008 (13) February 2008 (18) January 2008 (21) December 2007 (21) November 2007 (8) October 2007 (9) September 2007 (2) August 2007 (9) July 2007 (12) June 2007 (11) May 2007 (18) April 2007 (9) March 2007 (8) February 2007 (15) January 2007 (17) December 2006 (2)